Ջո Վեյդեր

**Ջոզեֆ Էդվին «Ջո» Վեյդեր** (, ), կանադացի բոդիբիլդեր և ձեռնարկատեր, ով իր եղբոր՝ Բեն Ուեյդերի հետ համատեղ հիմնադրել է Միջազգային Բոդիբիլդինգի Ֆեդերացիան (, IFBB): Նա նաև ստեղծել է Միստր Օլիմպիա, Միսիս Օլիմպիա և Մաստեր Օլիմպիա բոդիբիլդինգի մրցույթները։ Նա նաև ֆիթնես սարքավորումների և սննդային հավելումների արտադրող էր։ 2014 թվականին ընդգրկվել է Միջազգային Սպորտի Փառքի սրահում։

## Կենսագրություն
### Վաղ տարիներ
Ջո Վեյդերը ծնվել է 1919 թվականի նոյեմբերի 29-ին հրեական ընտանիքում, որը Կանադա էր տեղափոխվել Լեհաստանի Լյուբլին նահանգի Կուրուվից։ Ջոն բավականին վաղ է սկսել մարզվել։ Նա կառուցել է իր առաջին ծանրաձողը մեքենայի անիվներից և շոգեքարշի առանցքից։

Տասնյոթ տարեկանում Ջոնը հրատարակեց «Your Physique» ամսագրի առաջին համարը, որտեղ նա նկարագրեց իր մարզման մեթոդները և մկանային զանգվածի ճիշտ ավելացում: Ավելի ուշ ամսագիրը վերանվանվեց «Muscle Builder», իսկ հետագայում «Muscle & Fitness»:

### Մարզչական կարիերա
Հետպատերազմյան տարիներին Ջոն իր եղբոր՝ Բեն Վեյդերի հետ միասին ակտիվորեն զբաղվել են բոդիբիլդինգի պրոպոգանդայով։

Վեյդեր եղբայրները հիմնադրել են Բոդիբիլդերների միջազգային ֆեդերացիան 1946 թվականին Մոնրեալում։ 1956 թվականին նա հանդիպեց մոդել և փին-ապ աստղ Բեթի Բրոսմերին, ով հետագայում դարձավ նրա կինը (1961 թվականից) և բիզնես գործընկերը։

1965 թվականին Ջո Վեյդերը կազմակերպեց Միստր Օլիմպիա մրցույթը։ Մրցույթը ստեղծվել է, որպեսզի օգնի Միստր Տիեզերքի () մրցույթի հաղթողներին շարունակել մարզումները և գումար վաստակել։ Այնուհետև Ջոն մարզեց այնպիսի հայտնի բոդիբիլդերների, ինչպիսիք են Առնոլդ Շվարցենեգերը, Ֆրանկո Կոլումբուն, Ֆրենկ Զեյնը, Լուի Ֆերինյոն, Լարի Սքոթը և Լի Հեյնին:

Այն բանից հետո, երբ բոդիբիլդինգը հայտնի դարձավ կանանց շրջանում, Ջոնը կազմակերպեց Միսիս Օլիմպիա ( մրցույթը: Առաջին մրցումները անցկացվել են 1980 թվականին։

Ջոնը նաև հիմնադրել է «Weider Publications»-ը 1981 թվականին, որը հրապարակել է ֆիթնես ամսագրեր, ինչպիսիք են «Shape», «Flex», «Muscle & Fitness», «Muscle Power», «Mr America», «Men's Fitness», «Living Fit», «Prime Health and Fitness», «Fit Pregnancy», «Cooks» և «Senior Golfist»: Ջոյի խոսքերով, 2003 թվականին «Flex» ամսագրի տպաքանակը կազմում էր 200,000, իսկ «Muscle & Fitness»-ի՝ 500,000 տպաքանակով: 2003 թվականին «Weider Publications»-ը վաճառվեց American Media-ին:

Բացի այդ, Ջո Վեյդերը գրել է իր մեթոդների մասին գրքերի շարք, որը կոչվում է «Բոդիբիլդինգի Վեյդեր համակարգը» ():

### Անձնական կյանք
Վեյդերն ամուսնացել է Հեդվիգես «Վիկի» Ուզարի հետ, ում հետ ունեցել է մեկ երեխա, նախքան 1960 թվականին ամուսնալուծվելը։ 1961 թվականին Վեյդերն ամուսնացավ Բեթի Բրոսմերի հետ, որն այն ժամանակ ԱՄՆ-ի ամենաբարձր վարձատրվող փին-ապ աղջիկն էր:

### Մահ
[մինի|Ջո Վայդերի ցուցանակ Վենիս Բիչում, [Լոս Անջելես]]
Վեյդերը մահացել է սրտային անբավարարությունից 2013 թվականի մարտի 23-ին Լոս Անջելեսի Սեդարս-Սինայ բժշկական կենտրոնում, 93 տարեկան հասակում:

## Մրցանակներ և պարգևներ
2006 թվականի Աշխատանքի տոնի առթիվ Կալիֆորնիայի նահանգապետ, յոթակի «Միստր Օլիմպիա» հաղթող և Վեյդերի աշակերտ Առնոլդ Շվարցենեգերը նրան հանձնել են Լոս Անջելեսի Վենետիկ շրջանից «Muscle Beach» Փառքի սրահի մրցանակը։ Շվարցենեգերը պարգևատրել է Վեյդերին՝ ոգեշնչելով նրան շարունակել զարգացնել բոդիբիլդինգը և այցելել ԱՄՆ։ Նույն թվականին Ջո և Բեն Վեյդերները նաև ստացել են կյանքի նվաճումների մրցանակ «Իսրայելի երիտասարդ տղամարդկանց ասոցիացիայից»։

## Մատենագրություն
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* Биография Джо Уайдера на Body-Bar.ru
* Биография Джо Уайдера на HomeGymsOnline
* www.weider.com — спортивное питание от Джо Уайдера

Կատեգորիա:Ամերիկացի բոդիբիլդերներ
Կատեգորիա:Ամերիկացի գործարարներ
Կատեգորիա:Բոդիբիլդինգ
Կատեգորիա:Խմբագիրներ
Կատեգորիա:Կանադացի մարզիչներ
Կատեգորիա:Կանադացիներ
Կատեգորիա:Սպորտի գործարարներ